Daljnji demografski rast donosi nove izazove
Za manje od dvije godine broj stanovnika u svijetu dostići će sedam milijardi, a to će donijeti nove izazove: kako osigurati dovoljno h
Za manje od dvije godine broj stanovnika u svijetu dostići će sedam milijardi, što će donijeti nove izazove kad je u pitanju hrana, zdravstvo i obrazovanje – navodi se u najnovijem izvješću washingtonskog Centra za demografska istraživanja. Izvješće pokazuje da se najveći porast nataliteta bilježi upravo u nerazvijenim zemljama, i to posebice među najsiromašnjim dijelovima stanovništva. Usprkos manjoj stopi nataliteta u razvijenim zemljama, svjetsko stanovništvo i dalje raste, pretežito u najsiromašnijim zemljama svijeta.Za manje od dvije godine, svjetska će populacija doseći sedam milijardi, prema podacima neprofitne organizacije Population Reference Bureau iz Washingtona. Carl Haub jedan je od autora ovog izvješća. "U ovom trenutku, svjetsko se stanovništvo povećava za jednu milijardu svakih 12 godina.Usporedbe radi, trebalo nam je nekoliko mijuna godina da dostignemo prvu milijardu, što se dogodilo tek oko 1800. godine," kaže Carl Haub. U Subsaharskoj Africi stopa nataliteta je visoka, dok se stopa smrtnosti smanjuje.Kampanja protiv AIDS-a i virusa HIV-a, te malarije donosi rezultate.Afrika će svjetskom stanovništvu pridonjeti oko milijardu ljudi u sljedećih 40 godina.Trenutno, 80 posto sve dijece u svijetu živi u Africi i Aziji.Za ovaj veliki, neproduktivni dio stanovništva treba osigurati škole, zdravstvene centre, a kasnije i radna mjesta. "Činjenica da imamo tako veliki dio mlade populacije koja nije obrazovana, ili su čak jedva pismeni predstavlja jedan od najvećih izazova s kojima su zemlje u razvoju sučeljene." Demograf pri Sjetskoj banci John F. May kaže da će u Africi samo 10 posto djece završiti srednju školu, a tek jedan posto će pohađati koledž: "Mislim da snaga zemlje nije u broju njenih stanovnika, već u broju stanovnika koji su obrazovani." S druge strane, razvijene zemlje imaju niže stope nataliteta.Europa i istočna Azija imaju najniže.Tajvan, primjerice, ima najnižu stopu nataliteta u svijetu, s tek jednim djetetom na svaku ženu.Gospodin May objašnjava da su visoko obrazovanje i migracija u gradove faktori koji pridonose niskoj stopi nataliteta.S druge strane, i Kina i Indija imaju po više od milijardu stanovnika, te će uskoro zamijeniti mjesta na vrhu popisa zemalja s najvećim brojem stanovnika. "Negdje oko 2020.godine, što nije u tako dalekoj budućnosti, Indija će prestići Kinu kao zemlja s najviše stanovnika na svijetu." Prozivodnja hrane i dalje predstavlja izazov.No, gospodin Haub kaže da glad nije uzrokovana nedostatkom hrane, nego činjenicom da su ljudi siromašni: "Polovica stanovništva zemalja u razvoju živi u uvjetima koje Svjetska banka naziva ekstremnim siromaštvom, znači na manje od dva dolara dnevno.A to je grupa koja najbrže raste." Demografi se slažu da će rast stanovništva, naročito u Africi, povećati migracije u urbana središta.Kao rezultat toga, gradovi će postati sve veći, s dijelovima u kojima će živjeti siromašni, a upravljati njima bit će sve teže.